
О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
No 446


Взето с Протокол № 42 от заседание на Общински съвет – Чепеларе, проведено на 28.07.2022 година

ОТНОСНО: Формиране на паралелки с по-малко от 10 ученици в Основно училище „Бачо Киро” – с. Забърдо и осигуряване на средства за допълнително финансиране през учебната 2022/2023г..

Общински съвет – Чепеларе след като изслуша предложението на Кмета на Общината, Постоянната комисия по Бюджет и финанси, Постоянната комисия по образование, култура, младежки дейности и спорт и след станалите разисквания на основание чл.68, ал.1, т.1 и чл.69, ал.1 от Наредбата за финансиране на институциите в системата на предучилищното и училищното образование, приета с ПМС № 219 от 05.10.2017 г. и  постъпилото мотивирано искане от директора на ОУ „Бачо Киро” – с. Забърдо
Р   Е   Ш   И:

1.Общински съвет - Чепеларе дава съгласие за формиране на две паралелки с по-малко от 10 ученици в Основно училище „Бачо Киро” – с. Забърдо през учебната 2022/2023г., както следва: 
IV клас – 1 ученик;
VI - VII клас – 5 ученици (една слята паралелка);
2. За Основно училище „Бачо Киро” – с. Забърдо да бъдат осигурени като дофинансиране средства в размер на 28 560лв., изчислени по реда на чл.68, ал.4, т.1 от Наредбата за финансиране на институциите.
  3.  Съгласно чл.69, ал.1, ал.2 и ал.3 от Наредбата за финансиране на институциите в системата на предучилищното и училищното образование, възлага на кмета на Община Чепеларе да представи на началника на Регионално управление на образованието – Смолян мотивирано искане за формиране на две паралелки с по-малко от 10 ученици, както следва:
IV клас – 1 ученик;
VI - VII клас – 5 ученици (една слята паралелка);

Общ брой на общинските съветници: 13
Гласували: 12
Ангел Николов – „ЗА“ 			Росица Черпокова – „ЗА“	
Анета Пашалиева – „ЗА“			Румен Стрински – „ЗА“
Гергана Качакова – „ЗА“			Слава Пепеланова – „ЗА“
Гинка Хаджиева – „ЗА“ 			Станислав Сливов – „ЗА“
Елена Лапавичева – „ЗА“			Стефан Кондилов – „ЗА“
Лина Иванова – „ЗА“			Стоян Андреев – „ЗА“
“ЗА” 12
“ПРОТИВ” 0
“ВЪЗДЪРЖАЛ СЕ” 0

